EkBass/fiwiki-20250220-pages-articles huggingface dataset:
Kevin Kenner

Kevin Kenner (s. 19. toukokuuta 1963 Coronado, Kalifornia) on yhdysvaltalainen pianisti.Kevin Kenner The Fryderyk Chopin Institute Kenner voitti vuonna 1990 toisen palkinnon ja parhaan poloneesiesityksen palkinnon 12. kansainvälisessä Frédéric Chopin -pianokilpailussa Varsovassa; ensimmäinen palkinto jätettiin myöntämättä ensimmäisen kerran kilpailun historiassa.Pianist From Coronado Wins Chopin : Music: Kevin Kenner takes the prize in Warsaw competition with second place. No first was given. Los Angeles Times Vuonna 1990 Kenner sai myös Terence Judd -palkinnon Lontoossa ja kolmannen palkinnon kansainvälisessä Tšaikovski-kilpailussa Moskovassa. Kenner opiskeli Krzysztof Brzuzan, Leon Fleisherin, Puolassa Ludwik Stefańskin ja Hannoverissa Karl-Heinz Kämmerlingin johdolla. Hän asui Hannoverissa voittaessaan Chopin-kilpailun. Kenner meni naimisiin ja vietti perheineen Englannissa lähes yhdeksäntoista vuotta. Hän toimi opettajana Royal College of Musicissa ja asui myöhemmin myös Puolassa. Vuonna 2015 Kenner muutti MiamiinGet to Know Kevin Kenner Chopin Foundation of the United States ja aloitti työskentelyn professorina Miamin yliopiston Frost School of Musicissa. Kenner on esiintynyt kansainvälisesti johtavien orkesterien kanssa sellaisten kapellimestarien kuin Charles Grovesin, Andrew Davisin, Jiří Bělohlávekin, Jacek Kaspszykin ja Stanisław Skrowaczewskin johdolla. Hän on työskennellyt monien jousikvartettien kanssa ja duoparina sellisti Matt Haimovitzin sekä viulisti Kyung-wha Chungin kanssa. Kenner on tehnyt lukuisia Chopin-levytyksiä ja levyttänyt myös Ignacy Jan Paderewskin musiikkia. == Lähteet == Luokka:Yhdysvaltalaiset pianistit Luokka:Vuonna 1963 syntyneet Luokka:Elävät henkilöt
Teollisuuden Keskusliitto

Teollisuuden Keskusliitto (lyhenne TK) oli työnantajajärjestö, joka syntyi vuonna 1976 Suomen Teollisuusliiton ja Teollisuuden harjoittajain liiton yhdistyessä. Metsäteollisuus liittyi TK:oon toimialajärjestönä. Teollisuuden Keskusliitto oli teollisuuden talouspoliittinen järjestö. Liiton tehtäviin kuuluivat yleisten talouspoliittisten kysymysten lisäksi mm. kauppapolitiikkaan, teknologiaan, verotukseen ja ympäristönsuojeluun liittyvät teollisuuden yhteiset asiat. Vuonna 1992 Suomen Työnantajain Keskusliitto (STK) ja Teollisuuden Keskusliitto yhdistyivät, minkä tuloksena syntyi Teollisuuden ja Työnantajain Keskusliitto (TT). Vuonna 2005 TT ja Palvelutyönantajat yhdistyivät muodostaen nykyisen Elinkeinoelämän keskusliiton. == Toimitusjohtajat == Teollisuuden Keskusliiton toimitusjohtajina ovat toimineet: *Timo Laatunen 1976 – 1979 *Stig Hästö 1979 – 1983 *Timo Relander 1983 – 1991 ==Lähteet== Luokka:Suomalaiset työnantajajärjestöt
Jakriborg

Jakriborg on Ruotsin Staffanstorpin kunnan Hjärupissa, lähellä Lundia ja Malmötä, sijaitseva asuinalue. Jakriborgin talot on rakennettu uusvanhaan tyyliin muistuttamaan keskiaikaisia rakennuksia. Asuntojen sisustus ja varustelu on kuitenkin nykyaikaista. Alueen on rakennuttanut kiinteistöyhtiö Jakri AB, jonka perustajia ovat veljekset Jan ja Krister Berggren. Jakriborg toteutettiin 1990-luvun loppupuolella yhteistyössä arkkitehtien Robin Mangerin ja Marcus Axelssonin kanssa. Jakriborg-hankkeessa on joitain yhtymäkohtia uuteen urbanismiin, ja sitä on myös verrattu Ison-Britannian Poundbury- projektiin. Jakriborgin innoittajana on toiminut teollistumisen aikaa edeltäneen Itämeren eteläosien ja Baltian maiden arkkitehtuuri. Monet nykyarkkitehdit ovat arvostelleet Jakriborgia keskiaikaisen kaupungin pastissiksi. == Lähteet == == Aiheesta muualla == Luokka:Staffanstorpin kunta Luokka:Kaupunkisuunnittelu
Kosketathan mua

Kosketathan mua on suomalaisen pop-laulaja Beritin studioalbumi vuodelta 2005. Se on esittäjänsä kahdeksastoista. Albumin tuotti Pekka Tammilehto. Kosketathan mua -albumi sisältää cover-versioita latinomusiikista. Tyylilajeina ovat bolero, son montuno, cha-cha, quajira ja beguine. Jaana Lappo on sanoittanut kappaleet ja Seppo Rehnström sovittanut. == Kappaleet == == Muusikot == *Berit – laulu *Seppo Rehnström – piano, orkesterin johto *Pekka Korhonen – kontrabasso *Jari Kettunen – rummut ja percussiot *Martti Metsäketo – congat ja percussiot *Jari Nieminen – kitarat ja balalaikka *Heikki Pohto – huilu ja saksofoni *Jukka Tiirikainen – trumpetti *Matti Lappalainen – pasuuna *Rele Kosunen, Jari-Matti Niemi – taustalaulut == Muuta == Berit pitää latinoaiheista Kosketathan mua -albumia kolmantena teemalevynään. Ensimmäinen on 1994 julkaistu Humppatytön paluu, toinen on texmex-aiheinen Kasvot väkijoukossa vuodelta 2000. Ajatuksen latinolevyn teosta Berit sai Martti Metsäkedolta, jonka kanssa hän esittää albumin viimeisen sävelteoksen "Älä viitsi". Kosketathan mua -albumin kannen kuvat otti Sinikka Rossi ja kannen suunnitteli Pirjo Bister. ==Arvioita== Helsingin Sanomien Pirkko Kotirinta kirjoitti piti ”humppa-Beritin” uudesta aluevaltauksesta kohti kuubalaista musiikkia ja Topi Sorsakosken debyytistä levytuottajana. Hän kehui etenkin pätevää kahdeksanmiehistä yhtyettä ja kappaleita ”Kauan sitten” ja ”Maatalon tyttö”, mutta koki ongelmaksi että päässä alkavat monen kappaleen kohdalla soida mielessä Omara Portuondon sensuellit tulkinnat. == Lähteet == == Aiheesta muualla == *Fono.fi: Äänitteen tiedot : Kosketathan mua *Pomus : Berit Luokka:Beritin albumit Luokka:Vuoden 2005 albumit
Dixie D’Amelio

Dixie Jane D’Amelio (s. 12. elokuuta 2001) on yhdysvaltalainen sosiaalisen median julkisuuden henkilö ja laulaja. Hänet tunnetaan videoistaan videonjakosovelluksessa TikTokissa, jossa hänellä on yli 57 miljoonaa seuraajaa. == Ura == Dixie D’Amelio aloitti uransa julkaisemalla videoita TikTokissa. D’Amelio kuului siskonsa Charli D’Amelion kanssa TikTok- vaikuttajien perustamaan taloon Hype Houseen. He kuitenkin lähtivät talosta toukokuussa 2020, kun "siitä alkoi tulla enemmän liiketoimintaa". D’Amelio näytteli vuonna 2020 julkaistussa televisiosarjassa Attaway General, jossa on mukana muitakin TikTokista tunnettuja henkilöitä. Hänen ensimmäinen single "Be Happy", julkaistiin 26. kesäkuuta 2020. Kappaleen musiikkivideo julkaistiin 1. heinäkuuta 2020 ja kappale sijoittui Bubbling Under Hot 100 -listalla sijalle 1. Elokuussa 2020 hän allekirjoitti levytyssopimuksen L. A. Reidin levy-yhtiön HitCo Entertainmentin kanssa. Talouslehti Forbesin elokuussa 2020 julkaisemassa listauksessa D’Amelio oli kolmanneksi eniten tienaava TikTok- vaikuttaja noin 2,9 miljoonaan dollarin vuosiansiollaan. == Elämä == D’Amelion perheeseen kuuluu isä Marc D’Amelio, äiti Heidi D’Amelio ja sisko Charli D’Amelio. Dixie D’Amelio on kertonut että hän on kohdannut kiusaamista verkossa, ja että hän on ottanut kommentit pois päältä. == Lähteet == == Aiheesta muualla == * Dixie D’Amelio TikTokissa * Luokka:Elävät henkilöt Luokka:Vuonna 2001 syntyneet Luokka:Yhdysvaltalaiset julkisuuden henkilöt Luokka:Yhdysvaltalaiset laulajat
Tetraklorokultahappo

Tetraklorokultahappo (H[AuCl4]) on kullan, kloorin ja vedyn muodostama epäorgaaninen molekyyliyhdiste. Yhdistettä voidaan käyttää muiden kultayhdisteiden ja kultapinnoitteiden valmistamiseen, lasin värjäämiseen sekä elektronimikroskopiassa. ==Ominaisuudet== Huoneenlämpötilassa tetraklorokultahappo on keltaista tai oranssia kiteistä ainetta. Yhdisteestä tunnetaan kidevedelliset tri- ja tetrahydraatit (H[AuCl4]·4H2O). Tetraklorokultahappo liukenee erittäin hyvin veteen ja eräisiin orgaanisiin liuottimiin kuten etanoliin ja dietyylieetteriin. Sen vesiliuokset ovat voimakkaasti happamia ja syövyttäviä.J. G. Cohn, Eric W. Stern & Samuel F. Etris: Gold and Gold Compounds, Kirk-Othmer Encyclopedia of Chemical Technology, John Wiley & Sons, New York, 2010. Hermann Renner, Günther Schlamp, Dieter Hollmann, Hans Martin Lüschow, Peter Tews, Josef Rothaut, Klaus Dermann, Alfons Knödler, Christian Hecht, Martin Schlott, Ralf Drieselmann, Catrin Peter & Rainer Schiele: Gold, Gold Alloys, and Gold Compounds, Ullmann's Encyclopedia of Industrial Chemistry, John Wiley & Sons, New York, 2000. ==Valmistus ja käyttö== Tetraklorokultahappoa voidaan valmistaa liuottamalla kultaa kuningasveteen ja haihduttamalla vesi pois. :Au + HNO3 \+ 4 HCl → HAuCl4 \+ NO + 2 H2O Tetraklorokultahappoa käytetään pinnoitettaessa muita metalleja elektrolyyttisesti kullalla, muiden kultayhdisteiden ja Cassiuksen kultapurppuran valmistamiseen, lasin värjäämiseen tummanpunaiseksi sekä kultananohiukkasten valmistamiseenRajib Ghosh Chaudhuri & Santanu Paria: Gold‐Based Core/Shell and Hollow Nanoparticles, Kirk-Othmer Encyclopedia of Chemical Technology, John Wiley & Sons, New York, 2013. . Yhdistettä käytetään elektronimikroskopiassa biologisten näytteiden käsittelyyn. ==Lähteet== Luokka:Epäorgaaniset hapot Luokka:Kultayhdisteet
Tegova järv

Tegova järv on Virossa Võrumaalla Setomaan kunnan Järvepään kylässä sijaitseva järvi. == Maantietoa == Järvi on 350 metriä pitkä, 80 metriä leveä, ja sen pinta-ala on 2,1 hehtaaria. Se sijaitsee maastossa olevassa painanteessa, joka on soistunut järven ympäriltä. Suon takia asutus sijaitsee kymmenien metrin päässä rantaviivasta. Itärannassa asuvat ovat ruopanneet kovalle rannalle asti ulottuvan kanavan uimista varten. == Luontoarvoja ja luokittelu == Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (). Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi (, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus. == Etymologiaa == Vaikka nimestä on vanhoja kirjallisia mainintoja, ei sen selitys on varma. Nimi on esiintynyt esimerkiksi henkilönimenä eri kirjoitusmuodoissaan Tegota Thomas (1627), Thogowi Thomas (1630), Tegwa Thomas (1638) sekä Tegowa und Obliko Pustus (1684). Nimi esiintyy joko yksinäistalon tai pikkukylän nimenä Teggowa (1798, kylä), Teggowa (1839, karjamoisio), Tegowa Kersna (1850) ja Teggowa (1875, karjamoisio). Järvi on myös mainittu lähteissä Озеро Дегово (Ozero Degovo, 1866). Tegova on ollut karttanimenä yksinästalolle ja siitä laajentuneelle pienelle Vatseliinalle kuuluneelle kylälle. Järven nimi on samaa alkuperää. == Vesistösuhteita == Tegova järv kuuluu Mädajõen valuma-alueeseen, jossa Mädajõgi on Võhandu jõen sivu-uoma. Järveen on johdettu kolme ojaa sen lähiympäristöstä ja heti sen takana sijaitsevalta suolta. Sen laskuoja yhtyy Mädajõgeen kilometrin päässä siitä. Yhtymäkohta sijaitsee 14 kilometrin päässä Võhandujõesta. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Setomaan kunta Luokka:Võrumaan järvet Luokka:Mädajõen valuma-alue
Philippe Giusiano

Philippe Giusiano (s. 8. tammikuuta 1973 Marseille) on ranskalainen pianisti.Philippe Giusiano The Fryderyk Chopin Institute Giusiano aloitti pianotunneilla käymisen 5-vuotiaana. Hän suoritti konservatorio-opintonsa Marseillessa sekä Pariisissa ja pääsi vuonna 1993 stipendillä Mozarteumiin. Giusiano sai vuoden 1995 kansainvälisessä Frédéric Chopin -pianokilpailussa jaetun toisen palkinnon Aleksei Sultanovin kanssa. Ensimmäinen palkinto jätettiin myöntämättä jo toisessa Chopin-kilpailussa peräkkäin.ARTS AND ENTERTAINMENT REPORTS FROM THE TIMES, NATIONAL AND INTERNATIONAL NEWS SERVICES AND THE NATION'S PRESS Los Angeles Times Giusiano oli edennyt samassa kilpailussa finalistiksi jo vuonna 1990. Giusiano on esiintynyt eri puolilla maailmaa. Hän on tehnyt yhteistyötä sellaisten kapellimestarien kuin Antoni Witin, Krzysztof Pendereckin, Philippe Entremontin, Kazimierz Kordin, Jacek Kaspszykin, Grzegorz Nowakin ja Jean-Jacques Kantorowin kanssa. Levytyksiä Giusiano on tehnyt etenkin Frédéric Chopinin ja Sergei Rahmaninovin teoksista. Hän on pitänyt säännöllisesti mestarikursseja Puolassa ja Japanissa. Vuonna 2008 hänestä tuli Kumamoton prefektuurin (Japani) Heisei-musiikkikorkeakoulun vieraileva professori. == Lähteet == Luokka:Ranskalaiset pianistit Luokka:Vuonna 1973 syntyneet Luokka:Elävät henkilöt
Franz von Schönthan

Franz von Schönthan oik. Franz Schönthan Edler von Pernwald[t]Schönthan von Pernwaldt, FranzSchönthan, Franz von, Edler von Pernwald, Tietosanakirja. Osa 8, palsta 997. Tietosanakirja-osakeyhtiö 1917 (1849 Wien, Itävalta – 2. joulukuuta 1913 Wien, Itävalta) oli itävaltalainen näytelmäkirjailija ja teatterinjohtaja. Hän kirjoitti etupäässä komedioita. Schönthan oli ensin meriupseeri, sitten näyttelijä, mutta keskittyi sitten kirjoittamaan näytelmiä, kun Das mädchen aus der fremde menestyi 1879 erinomaisesti. Hän teki yhteistyötä muiden kirjoittajien kanssa, joita olivat esimerkiksi Gustav von Moser, veli Paul von Schönthan, Franz Koppel-Ellfeld, Fedor von Zobeltitz, Rudolf Presber, Rudolf Oesterreicher ja Wolf von Baudissin. Schönthanin näytelmät eivät kirjallisesti olleet merkittäviä, mutta ne olivat harmittomia ja koomisia. Hän toimi vuosien ajan Berliinissä ja Wienissä teatterinjohtajana.Schönthan, Franz von, Nordisk familjebok 24. 1916 ==Teokset (valikoima)== * Krieg im frieden, 1880, Gustav von Moserin kanssa; suom. Sota rauhan aikana * Unsere frauen, 1881, Gustav von Moserin kanssa * Reif von Reiflingen,1882, yhdessä veljensä Paul von Schönthanin (1853–1905) kanssa * Roderich Heller, 1883 * Der raub der sabinerinnen, 1885; yhdessä veljensä Paul von Schönthanin kanssa; suom. Sabinitarten ryöstö * Goldfische, 1886 * Cornelius Voss, 1888 * Das gelobte Land, 1892 * Der Herr Senator, 1894, suom. Herra senaattori * Klein Dorrit, 1905 * Sherlock Holmes, 1906. ===Suomennetut näytelmät=== Taideyliopiston Teatterikoulun Viipurin näyttämön kokoelmassa on seuraavien näytelmien käsikirjoitukset * Kuuluisia naisia: huvinäytelmä kolmessa näytöksessä, suom. Anni Levander * Herra senaattori: 3-näytöksinen huvinäytelmä; suom. Jaakko Tervo * Sodoma ja Gomorra: 4-näytöksinen ilveily; suom. H. Jääskeläinen * Hullutusten hetki: 4-näytöksinen huvinäytelmä; suom. Hilda Martin * Sabinitarten ryöstö: 4-näytöksinen huvinäytelmä; suom. H. Asp * Sota rauhan aikana: 5-näytöksinen huvinäytelmä; suom. Santala == Lähteet == ==Aiheesta muualla== Luokka:Itävaltalaiset näytelmäkirjailijat Luokka:Vuonna 1849 syntyneet Luokka:Vuonna 1913 kuolleet
Dzierżoniówin piirikunta

Dzierżoniówin piirikunta () on yksi Ala-Sleesian voivodikunnan piirikunnista. Piirikunnan kolme kaupunkikuntaa ovat Piława Górna, Bielawa ja hallintokeskus Dzierżoniów. Neljä maalaiskuntaa ovat Pieszyce, Dzierżoniów, Łagiewniki ja Niemcza ja niissä sijaitsee kylien lisäksi kaksi kaupunkia; Pieszyce ja Niemcza. Dzierżoniówin piirikunnalla on yhteistä rajaa Świdnican, Wrocławin, Strzelinin, Ząbkowicen, Kłodzkon ja Wałbrzychin piirikuntien kanssa. Vuoden 2019 lopussa Dzierżoniówin piirikunnassa arvioitiin olevan 100 813 asukasta, joista 52,4 prosenttia naispuolisia ja 47,6 prosenttia miespuolisia. Puolan väestönlaskennassa 2011 väkiluvun laskettiin olevan 106 018 ja sen ennakoidaan vuoteen 2050 mennessä pienenevän 76 411 asukkaaseen. Alle 18-vuotiaiden arvioidaan vuoden 2019 lopussa muodostaneen 15,5 prosenttia piirikunnan väestöstä, työikäisten 59,2 prosenttia ja eläkeikäisten 25,3 prosenttia väestön keski-iän ollessa 44,2 vuotta. Elävänä syntyneiden määrä oli vuonna 2019 yhteensä 756 lasta. == Lähteet == Luokka:Ala-Sleesian piirikunnat
Jättiunikko

Jättiunikko eli isoidänunikko (Papaver setiferum) on unikkokasvien (Papaveraceae) heimoon kuuluva ruohovartinen kasvilaji. Jättiunikko muistuttaa ulkonäöltään melko paljon idänunikkoa (Papaver orientale). Jättiunikko on kotoisin Aasiasta, mutta sitä kasvatetaan yleisesti koristekasvina, ja paikoitellen se on myös levinnyt viljelykarkulaisena luontoon. == Lähteet == == Aiheesta muualla == * Kasviatlas 2020: Jättiunikon levinneisyys Suomessa. * Luontoportti: Jättiunikko (Papaver pseudo-orientale) Luokka:Unikot
Huda Ša'arawi

Huda Ša'arawi (23. kesäkuuta 1879 – 12. joulukuuta 1947) oli egyptiläinen feministi ja nationalisti. Hänet tunnetaan esimerkiksi Egyptin feministiliiton perustajana. ==Elämäkerta== Huda Ša'arawi syntyi Ylä-Egyptissä al-Minyassa 23. kesäkuuta 1879. Hänen isänsä oli vauras maanomistaja Muhammad Sultan ja äiti Ali Ša'rawi. Ša'arawi sai vauraassa perheessä hyvän koulutuksen. Koulu käytiin pääosin ranskaksi, mutta opintoihin kuului myös Koraanin opettelua arabiaksi. Ša'arawi varttui myös niin sanotussa haaremijärjestelmässä, joka tarkoitti naisten asumista samassa kodissa miehistä erillään. Heidän oli myös käytettävä huntuja. Ša'arawin ollessa 13-vuotias hänet naitettiin jo yli 40-vuotiaalle serkulleen Ali Ša'arawille. Pari asui kuitenkin erillään aina vuoteen 1900 saakka. Pari sai sittemmin kaksi lasta, tyttären Bathna vuonna 1903 ja pojan Muhammadin vuonna 1905. 1900-luvulla Ša'arawi alkoi toimia eri järjestöissä. Vuonna 1908 hän perusti egyptiläisten naisten sekulaarin hyväntekeväisyysjärjestön ja järjesti lääkkeiden jakelua vähävaraisille naisille ja lapsille. Ša'arawi osallistui myös egyptiläiseen kansallismieliseen liikkeeseen, joka vastusti Egyptin brittivaltaa. Hänen aviomiehensä Ali oli yksi kansallismielisen Wafd-puolueen perustajista ja Ša'arawi otti osaa liikehdintään Egyptin vallankumoukseen vuonna 1919. Vuotta myöhemmin hänestä tuli Wafd-puolueen naisliikkeen johtaja ja vuonna 1923 hänen kotonaan perustettiin Egyptin feministiliitto. Egyptin feministiliitto oli maan ensimmäinen maanlaajuisesti ja kansainvälisesti verkostunut naisasiajärjestö. Sen jäsenet olivat kuitenkin Ša'arawin tapaan egyptiläisen yläluokan jäseniä ja esimerkiksi sen julkaisemaa lehteä (L’Égyptienne) painettiin vain ranskaksi vuoteen 1937 saakka. Feministiliiton jäsenenä Ša'arawi matkusti kansainväliseen feministikokoukseen Roomaan ja palatessaan hän sai aikaan kohun Egyptissä riisumalla huntunsa julkisesti Kairossa. Ša'arawi johti Egyptin feministiliittoa kuolemaansa saakka. Vuonna 1945 hän oli perustamassa myös arabifeministien liittoa. Ša'arawi julkaisi myös nuoruuttansa käsittelevät muistelmat nimeltä Mudhakkirati eli "Muistelmani" vuonna 1946. Ša'arawi kuoli Kairossa 12. joulukuuta 1947. ==Lähteet== Luokka:Egyptiläiset feministit Luokka:Egyptiläiset henkilöt Luokka:Vuonna 1879 syntyneet Luokka:Vuonna 1947 kuolleet
Sinikka Palonen

Sinikka Palonen (s. 1948 Rauma) on suomalainen taiteilija. Hänen maalauksensa edustavat rehevää kolorismia. Alkuaikojen värikylläisen arjen realismin jälkeen hän on kehittänyt ilmaisuaan hyvin persoonalliseen suuntaan. Suomen valtio on myöntänyt Paloselle taiteilijaeläkkeen. Taiteen tekeminen on ollut aina Paloselle henkilökohtainen prosessi, jonka tarkoituksena ei ole ollut aktiivinen kommunikointi ajankohtaisen taidemaailman kanssa. == Opinnot == Palonen aloitti taiteen tekemisen Rauman Kansalaisopiston maalauspiirissä 1960-luvun lopussa. Hän muutti Helsinkiin opiskelemaan Vapaan taidekoulun iltalinjalle vuosina 1970—1971. Koulun abstrakti painotus ei tuntunut kuitenkaan Palosesta omalta, jonka vuoksi opinnot Vapaassa taidekoulussa jäivät lyhyiksi, ja hän pääsi jo seuraavana vuonna jatkamaan opintojaan Suomen taideakatemiassa. Koulutus tarjosi vapauden kehittää omaa ilmaisua. Hän valmistui koulusta vuonna 1975 ja piti debyyttinäyttelynsä TM-galleriassa yhdessä Tommi Mäkelän kanssa. Palonen voitti ensimmäisen palkintonsa kyseisestä näyttelystä. == Ura == Taiteilijan ura on ollut jo varhain Paloselle itsestäänselvyys, ja hän on saanut alusta asti hyvän vastaanoton harvojen ammattitaiteilijoiden pikkukaupungissa. Hän on kuulunut Taidemaalariliittoon vuodesta 1975 lähtien. Palonen on uransa aikana voittanut myös kaksi palkintoa, Suomen Taideyhdistyksen dukaattipalkinnon vuonna 1975 sekä Rauman kaupungin kulttuuripalkinnon vuonna 2007. == Näyttelyt == Palonen on osallistunut näyttelyihin vuodesta 1974 alkaen. Hänellä on ollut useita näyttelyitä Suomessa, mutta myös muutama ulkomailla. Hänen yksityisnäyttelyitään on ollut muun muassa Rauman taidemuseossa, Wäinö Aaltosen museossa sekä Oulun taidemuseossa. Yhteisnäyttelyitä on pidetty muun muassa Taidehallissa ja Turun taidemuseossa. Palosen ensimmäinen yksityisnäyttely oli Rauman taidemuseossa vuonna 1976, ja laajassa näyttelyssä oli esillä suuria, riemukkaan värikylläisiä maalauksia kotoisista aiheista. == Taide == Palonen tunnetaan varhaisista idyllisistä Vanhan Rauman tunnelmaa henkivistä maalauksista sekä myöhemmin arvoituksellisen myyttisistä ja uskonnollisten perinteiden kuvamaailmaan viittaavista teoksistaan. Hänen luomissa teoksissaan on usein keskipiste, jonka ympärillä perspektiivi kiertyy sitä enemmän, mitä kauemmaksi näköpisteestä siirrytään. Palosen sommittelu ja värimaailma viittaavat ranskalaiseen jälki-impressionismiin sekä Henri Matissen ja Marc Chagallin taiteeseen. Hänen tyylilleen on ominaista rohkea värien käyttö, muodon selkeys ja siveltimen jälki, ja hän keskittyy erityisesti värikkäiden maalauksien tekoon. Palosen teosten teemana ovat useimmiten ihminen ja hänen suhteensa toisiin ihmisiin ja olemassaolon arvoituksiin. Varhaiset teoksensa kertovat ihmiselämästä idyllisin sekä kaihoisin sävyin. Muina teemoina ovat myös useasti mystisyys, satumaisuus ja surumielisyys. == Lähteet == Luokka:Suomalaiset taidemaalarit Luokka:Vuonna 1948 syntyneet Luokka:Elävät henkilöt
Elisabeth Schøyen

Elisabeth Schøyen (Schöyen), myös: ruhtinatar Este-Gonzaga, kirjailijanimi Paul Agathon, (1852 Kristiania, Norja – 1934) oli norjalainen kirjailija. Hän asui vuodesta 1875 pääasiassa ulkomailla. Mantuan herttuatar adoptoi hänet 1894, ja sen jälkeen hän käytti nimeä ruhtinatar Este-Gonzaga. Hänen esikoisteoksensa oli viisinäytöksinen näytelmä Johanna d’Arc eller Frankrigs Skytsengel (1870). Teoksen Ragnvald eller folkehøiskolelæreren (1873) jälkeen ilmestyi runsaasti kirjallisia teoksia. Messias (1908) on neljään evankeliumiin perustuva kertomus Kristuksen elämästä. Hänen kirjansa kuuluvat laatuviihteeseen.Schöyen, Elisabeth Tietosanakirja osa 8. Tietosanakirja- osakeyhtiö 1916Elisabeth Schøyen, Store norske leksikon, viitattu 30.9.2020 Schöyen, Elisabeth, Nordisk familjebok 24. 1916 ==Teokset== * Johanna d’Arc eller Frankrigs Skytsengel, 1870, viisinäytöksinen näytelmä * Svanhild, 1876, novelli * Et ægteskab, 1878, novelli * Livsbilleder, 1884, novelli * Menneskehjerter, 1892, romaani * Den svenske nattergal 1890; romaani * Et løfte, 1893, romaani * Grev Brahes hus, 1894, romaani * Hellig Olaf, 1897, romaani * Magnus den gode, 1899 * Harald Haardraade, 1899 * Kong Sverre, 1902 * Messias, 1908, romaani ===Suomennetut teokset=== * Valkoiset orjattaret: romaani, Rauma: Osuuskunta Länsi-Suomi 1906. Sarja: Länsi-Suomen novellisarja 1. * Kansaansa rakastava, Norjan kielestä suomennos, Turku: Satakunnan kirjakauppa 1886. * Ragnwald eli kansanopiston opettaja Turku, Turun kirjapainon osakeyhtiö (Auran nowelli), 1886 (Julkaistu Aura-lehden nurkkanovellina Ragnwald eli kansanopiston opettaja 20.3.1886 no 34 – 22.5.1886 no 60) == Lähteet == Luokka:Norjalaiset kirjailijat Luokka:Vuonna 1852 syntyneet Luokka:Vuonna 1934 kuolleet
Andrew Carnegie -mitali

The Andrew Carnegie Medals for Excellence in Fiction and Nonfiction on vuonna 2012 perustettu palkinto, joka myönnetään Yhdysvalloissa edellisenä vuonna julkaistulle aikuisten kauno- ja tietokirjalle. Palkinnot on nimetty 1800-luvulla eläneen filantroopin Andrew Carnegien kunniaksi. Hän uskoi kirjojen ja oppimisen voimaan muuttaa maailmaa. Palkintoa tukee Carnegie Corporation of New York ja hallinnoi American Library Association (ALA). Palkintoa sponsoroivat ALA:n Booklist ja Reference and User Services Association (RUSA). Lyhyen listan ja voittajat valitsee seitsenjäseninen komitea, joka koostuu aikuislukijoiden kanssa työskentelevistä kirjastoasiantuntijoista. Vuosittain nimitettävään komiteaan kuuluu puheenjohtaja, kolme jäsentä tai avustajaa Booklistista ja kolme RUSA CODES Notable Books Councilin entistä jäsentä. == Lähteet == Luokka:Yhdysvaltalaiset kirjallisuuspalkinnot
Lähteenlinna

Lähteenlinna on Tampereen Sorsapuistoa reunustava suuri asuinkerrostalo. Se koostuu kolmesta siivestä, jotka sijoittuvat Itsenäisyydenkadun, Aaltosenkadun ja Lähteenkadun varsille. Talo on rakennettu vuosina 1928–1930Lähteenlinna, eräs kaupungin suurimpia asuinrakennuksia valmistunut. Aamulehti. 25.5.1930, s. 4. Kansalliskirjaston digitaaliset aineistot Viitattu 20.6.2022., ja sen on suunnitellut E. A. Liuha.Tampereen kantakaupungin rakennuskulttuuri 1998, s. 192. Lähteenlinna on Itsenäisyydenkadun puolella kuusikerroksinen, Aaltosenkadun ja Lähteenkadun puolella nelikerroksinen. Tyyliltään rakennus edustaa klassistista arkkitehtuuria. Talon huomattavimpia piirteitä ovat voimakkaasti ulospäin työntyvät räystäät. Aaltosenkadun puoleisessa julkisivussa on myös parvekesyvennyksiä sekä kaariaukkoinen porttikäytävä, joka johtaa sisäpihalle. Vuonna 1934 Lähteenlinnassa asui 373 henkilöä ja se oli silloin Tampereen väkirikkain asuintalo.Tampereen suurimmat asuintalot ovat osaketaloja. Kaupungin väkirikkaimmassa talossa, Lähteenlinnassa asuu 373 henkilöä, Aamulehti, 26.08.1934, nro 228, s. 6, Kansalliskirjaston digitaaliset aineistot. Viitattu 18.08.2024 Taloa ei ole suojeltu, mutta Tampereen kaupungin kaavoitusyksikön mukaan se on rakennustaiteen, kulttuurihistorian ja kaupunkikuvan kannalta merkittävä kohde.Tampereen kantakaupungin rakennuskulttuuri 1998, s. 13, 192. Suomen entinen pääministeri Antti Rinne on aikoinaan asunut Lähteenlinnassa. ==Lähteet== Luokka:Tampereen asuinrakennukset Luokka:Tulli (Tampere)
Las Palmas (täsmennyssivu)

Las Palmas voi tarkoittaa ainakin seuraavia: * Las Palmas de Gran Canaria, kaupunki Gran Canarian saarella * Las Palmas, maakunta Espanjassa * Las Palmas, Irwin Goodmanin albumi vuodelta 1972 * Las Palmas, Irwin Goodmanin kappale vuodelta 1972
Anthony Doerr

Anthony Doerr (s. 1973Anthony Doerr, Barnes & Noble, viitattu 30.9.2020 Cleveland, Ohio, YhdysvallatBiography, Anthonydoerr.com, viitattu 30.9.2020 ) on yhdysvaltalainen kirjailija. Doerrin esikoisteos on 2002 ilmestynyt novellikokoelma The Shell Collector. Ensimmäisen romaaninsa About Grace hän julkaisi 2004. Toinen romaani, All the Light We Cannot See (Kaikki se valo jota emme näe), ilmestyi 2014. Teos on saanut muun muassa 2015 Pulitzer- palkinnon ja Andrew Carnegie Medal for Excellence in Fiction. ==Suomennokset== * * * == Lähteet == ==Aiheesta muualla== Luokka:Yhdysvaltalaiset kirjailijat Luokka:Vuonna 1973 syntyneet Luokka:Elävät henkilöt
Antependium

Antependium (suom. edessä riippuva) tarkoittaa etenkin läntisten kirkkojen alttarin etuosan peittävää paramenttia eli kirkkotekstiiliä. Antependium on messukasukan ohella ollut kirkon keskeisin ja arvokkain tekstiili, ja niiden valmistamiseen on käytetty ajan parhaita ja arvokkaimpia materiaaleja. Alttarin etureunan koristaminen on peräisin keskiajalta. Vanhimmat tiedot antependiumeista ja alttariliinoista ovat 700-luvulta ja 800-luvulta on tietoja alttareista, joiden etusivu oli koristeltu reliefimäisin puu-, metalli- tai norsunluukoristeluin. Kun kirkon alttari sijoitettiin kuorin itäseinään, kehittyi 1200-luvulta alkaen edelleen tapa koristaa alttarin etuseinä puuveistoksin tai -leikkauksin tai metallisin korkokuvin (antemensale). Myöhemmin sen korvasi alttarin koko etuseinän peittävä kangas (antependium). Alttaripöydän liinan ja antependiumin saumaa peittämään käytetään usein pitsiliinaa. Joissakin kirkoissa antependiumin asemasta alttarin etureunaa koristaa kapea reunusvaate alttarin yläreunassa (superfrontale). Reunusvaatetta voidaan käyttää, jos antependium on yksivärinen tai koristeeton tai jos alttaripöydän muoto ja materiaali edellyttävät sitä. Antependiumin ja alttarin reunusvaatteen käytössä seurataan kirkkovuoden värejä (liturgiset värit). Antependium koristellaan yleensä keskeisin kristillisin symbolein, usein ehtoolliseen liittyvin kuvioin. Kirkon messukasukka, antependium ja saarnastuolin liina muodostavat usein sarjan, joka on valmistettu samasta materiaalista ja koristeltu samantapaisesti. == Lähteet == == Aiheesta muualla == Luokka:Alttariesineet Luokka:Liturgiset tekstiilit
Alleghenyn piirikunta

Alleghenyn piirikunta () on Yhdysvaltojen Pennsylvanian osavaltiossa sijaitseva piirikunta. Sen väkiluku oli 1 216 045 vuonna 2019 ja sen pinta-ala on 1 930 neliökilometriä. Pittsburghin kaupunki on piirikunnan hallintokeskus. Piirikunta perustettiin 24. syyskuuta 1788. ==Väestö== Alleghanyn piirikunnan asukkaista 78,2 prosenttia on valkoihoisia, 12,8 prosenttia afroamerikkalaisia, 3,95 prosenttia aasialaisia ja 1,47 prosenttia latinalaisamerikkalaisia. 7,91 prosenttia väestöstä puhuu myös muita kieli kuin englantia. 97,1 prosenttia asukkaista on Yhdysvaltain kansalaisia. Piirikunnan väestön keski-ikä on 40,5 vuotta. ==Kuvia piirikunnasta== Tiedosto:Forks of the Ohio at Dawn.jpg|Pittsburghin keskustaa. Tiedosto:Allegheny County Courthouse in 2016.jpg|Piirikunnan oikeustalo. ==Lähteet== == Aiheesta muualla == *
Alttariliinat

Alttariliinat ovat erityisesti läntisten kirkkojen kirkkorakennusten alttaria peittäviä valkoisia kangasliinoja. Kirkon alttari on perinteisesti keskiajalta lähtien peitetty kolmella valkealla liinalla. Alimmainen liina on suojaliina, usein valmistettu pellavasta tai muusta suojaavasta materiaalista. Se suojaa muita liinoja kivisestä alttaripöydästä mahdollisesti irtoavalta kosteudelta. Keskimmäinen liina peittää alttaripöydän ja liina ulottuu alttarin päätyjen yli jopa kuorin lattiaan saakka. Kolmas liina on suojaliina, alttaripöydän kokoinen ja se voidaan helposti vaihtaa ja pitää puhtaana. Koska alttaria on perinteisesti pidetty Kristuksen haudan vertauskuvana, ovat alttarin liinat nähty Kristuksen käärinliinoina ja ne on valmistettu usein pellavasta tai puuvillasta. Niiden voidaan tulkita myös kuvaavan Jeesus-lapsen kapaloliinoja Betlehemin seimessä. Tosin uusissa kirkoissa alttaripöytä jätetään usein paljaaksi ilman mitään liinoja. Näin menetellään usein arkkitehtoonisista tai esteettisistä syistä. Alttarin liinoja suojaamaan saatettiin levittää erityinen suojaliina, vesperliina, kun alttari ei ollut käytössä. Tämä tapa on kuitenkin jäänyt pois käytöstä 1800-luvun lopulla. == Lähteet == Luokka:Alttariesineet Luokka:Liturgiset tekstiilit
Armstrongin piirikunta (Pennsylvania)

Armstrongin piirikunta () on Yhdysvaltojen Pennsylvanian osavaltiossa sijaitseva piirikunta. Sen väkiluku oli 64 735 vuonna 2019. Piirikunnan hallintokeskus on Kittanningin kaupunki. Piirikunta on perustettu 12. maaliskuuta 1800. == Lähteet == == Aiheesta muualla == Luokka:Pennsylvanian piirikunnat
Charles Secrétan

Charles Secrétan (1815 Lausanne, Sveitsi – 1895 Lausanne, Sveitsi) oli sveitsiläinen filosofinen kirjailija. Hän opiskeli Lausannessa ja kuunteli Münchenissä Schellingin luentoja. Hän vaikutti professorina Lausannessa 1838–1846, Neuchâtelissa 1850–1866, vuodesta 1866 taas Lausannessa. Hän esitti omaperäistä, kristillismielistä filosofista maailmankatsomusta, jossa keskeinen käsite on vapaus, muun muassa teoksissa Philosophie de la liberté (1849), joka on hänen pääteoksensa teosten Principe de la morale (1884), La civilisation et la croyance (1887) ohella. Muita hänen teoksiaan ovat La raison et le christianisme (1863) ja Mon utopie (1892).Secrétan, Charles, Tietosanakirja osa 8. Tietosanakirja-osakeyhtiö 1916Secrétan, Charles Nordisk familjebok 24. 1916 Secrétan, Imago Mundi. Viitattu 30.9.2020 == Lähteet == ==Aiheesta muualla== Luokka:Sveitsiläiset filosofit Luokka:Vuonna 1815 syntyneet Luokka:Vuonna 1895 kuolleet
British Lion (yhtye)

British Lion on brittiläinen hard rock -yhtye, jonka basisti on Iron Maidenista tuttu Steve Harris. Yhtyeen ensimmäinen albumi British Lion julkaistiin Harrisin soololevynä hänen 90-luvulta alkaen tuntemiensa yhtyekavereiden kanssa, mutta taustayhtyeestä muodostettiin oikea bändi sen jälkeen. Yhtye julkaisi toisen albuminsa The Burning tammikuussa 2020. Harris halusi muodostaa yhtyeen pienempiä keikkapaikkoja varten tarkoituksenaan saada itselleen tekemistä Iron Maidenin keikkataukojen ajaksi ja kirjoittaakseen lyhyempiä kappaleita kuin Maidenin kanssa. Alun perin British Lion oli kasattu jo 90-luvulla, ja Harris toimi yhtyeen "suojelijana", mutta hän alkoi myös soittaa yhtyeen kanssa. Haastatteluissa Harris on korostanut, ettei ole kyse hänen sooloprojektistaan, vaan oikeasta bändistä. == Kokoonpano == * Richard Taylor - Laulu * David Hawkins - kitara * Grahame Leslie - kitara * Steve Harris - basso * Simon Dawson - rummut == Lähteet == Luokka: Brittiläiset hard rock -yhtyeet Luokka: Iron Maiden
Faraonismi

Faraonismi on egyptiläinen ideologia, jonka mukaan egyptiläinen identiteetti liitetään etenkin Egyptin muinaiseen historiaan. Ideologia poikkeaa näin esimerkiksi arabinationalismista tai panislamilaisuudesta. Faraonismi oli osa egyptiläistä nationalistista liikettä. Muinaisesta Egyptistä olivat aluksi kiinnostuneet lähinnä eurooppalaiset, mutta aiheen suosio kasvoi egyptiläisen nationalistisen liikkeen kanssa myös egyptiläisten keskuudessa. Faraonismin huippukausia olivat 1920- ja 1930-luvut. Liikkeen ehkä tunnetuin edustaja tuolloin oli kirjailija ja akateemikko Taha Husain. Faraonismin kannattajat näkivät egyptiläiset ainutlaatuisena kansana muinaisen historiansa kanssa ja egyptiläisten katsottiin näin poikkeavan esimerkiksi arabeista. Faraonismin kannatus hiipui sittemmin, mutta sillä on edelleen merkitystä etenkin Egyptin koptien keskuudessa. Faraonismin ideoita on käytetty myös esimerkiksi muslimiveljeskunnan, panislamilaisuuden ja arabinationalismin vastustajien keskuudessa. Faraonismi kohtasi egyptiläisessä yhteiskunnassa monia eri ongelmia. Muinainen Egypti tunnettiin Egyptissäkin perinteisesti lähinnä islamin kautta, eivätkä tavalliset ihmiset samaistuneet muinaiseen historiaan. Uskonnon kautta monien oli vaikea hyväksyä myös muinaisen historian polyteismiä. Faraonismi näkyi aikanaan myös arkkitehtuurissa. Se innoitti esimerkiksi Kairon yliopiston kampusalueen suunnittelua ja Sa'd Zaghlulin haudan rakennusta. ==Lähteet== Luokka:Nationalismi Luokka:Egyptin politiikka
Głogówin piirikunta

Głogówin piirikunta () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 89 102\. Piirikunnassa on yksi kaupunkikunta; Głogów ja viisi maalaiskuntaa, jotka ovat Głogów, Jerzmanowa, Kotla, Pęcław ja Żukowice. Vuoden 2019 lopussa Głogówin piirikunnassa arvioitiin olevan 89 102 asukasta, joista 51,3 prosenttia naispuolisia ja 48,7 prosenttia miespuolisia. Puolan väestönlaskennassa 2011 väkiluvun laskettiin olevan 90 313 ja sen ennakoidaan vuoteen 2050 mennessä pienenevän 70 175 asukkaaseen. Alle 18-vuotiaiden arvioidaan vuoden 2019 lopussa muodostaneen 18,1 prosenttia piirikunnan väestöstä, työikäisten 58,9 prosenttia ja eläkeikäisten 22,9 prosenttia väestön keski-iän ollessa 42 vuotta. Elävänä syntyneiden määrä oli vuonna 2019 yhteensä 757 lasta. == Lähteet == == Aiheesta muualla == Luokka:Ala-Sleesian piirikunnat
Ivo Grbić

Ivo Grbić (s. 18. tammikuuta 1996 Split, Kroatia) on kroatialainen jalkapalloilija. Hän on pelipaikaltaan maalivahti. Hän edustaa englantilaista Sheffield Unitedia, johon hän siirtyi tammikuussa 2024. (Viitattu 18. elokuuta 2024) == Seurajoukkueura == Grbić on kroatialaisen Hajduk Splitin kasvatti ja pelasi tässä seurassa ensimmäiset pääsarjaottelunsa. Hän siirtyi kaudeksi 2018–2019 zagrebilaiseen Lokomotivaan. Nykyiseen seuraansa hän liittyi elokuussa 2020.Agreement with NK Lokomotiva Zagreb over the transfer of Ivo Grbic atleticodemadrid.com (Viitattu 30. syyskuuta 2020). Kaudella 2021–2022 hän sai peliaikaa ranskalaisseura Lillessä 21 Ligue 1:n ottelun ja kuuden Mestarien liigan ottelun verran. Grbić teki liigatason debyyttinsä Atlético Madridissa 3. syyskuuta 2022, kun hän korvasi kesken pelin loukkaantuneen ykkösvahti Jan Oblakin tasapeliin päättyneessä vierasottelussa Real Sociedadia vastaan.AS: Atléticolle surkeita uutisia – Jan Oblak sivuun Mestarien liigan ottelusta LaLiiga (Viitattu 11. lokakuuta 2022). Hän pelasi kaudella 2022–2023 La Ligassa 12 ottelua. == Maajoukkueura == Grbić on edustanut maataan eri juniorimaajoukkueissa. Hän teki ensiesiintymisensä Kroatian A-maajoukkueessa marraskuussa 2021 pelatussa MM-karsintaottelussa Maltaa vastaan. Kolme päivää myöhemmin hän pelasi MM-karsintaottelun Venäjää vastaan. Grbić oli MM- kilpailuissa 2022 varamaalivahtina saavuttamassa pronssia. == Lähteet == Luokka:Kroatialaiset jalkapalloilijat Luokka:Vuonna 1996 syntyneet Luokka:Elävät henkilöt
Wólka Pokłonna

Wólka Pokłonna on kylä eteläisessä Puolassa Rakówin kunnassa Świętokrzyskien voivodikunnassa. Kylässä asui 255 asukasta vuonna 2011. Lähin kaupunki Łagów sijaitsee 8,9 kilometrin päässä. Vuonna 2011 Wólka Pokłonnan asukkaista 44,3 prosenttia oli naispuolisia ja 55,7 prosenttia miespuolisia. Alle 18-vuotiaat muodostivat 24,3 prosenttia kylän väestöstä, työikäiset 64,3 prosenttia ja eläkeläiset 11,4 prosenttia. Rakówin kunnan asukkaista 4,4 prosenttia asuu Wólka Pokłonnassa. Wólka Pokłonnan väkiluku on kasvanut 46 asukkaalla vuodesta 1998, jolloin kylässä asui 209 asukasta. == Lähteet == Luokka:Rakówin kylät
Eikkula

Eikkula () on kylä Salon kaupungin Perniössä. Kylä sijaitsee Perniön lounaisosassa. Eikkulan naapurikylät ovat Nurkkila, Suomenniitty, Provani ja Ylönkylä. Eikkulan kyläalue sijoittuu mäkien ja Myllyojan väliseen pieneen viljavaan laaksoon, jonka läpi kulkee Laukantie. Kylän rakennuskanta liittyy Nurkkilan asutuskokonaisuuteen. Eikkula on asutettu viimeistään 1200-luvulla. Eikkulassa on ollut kaksi kantataloa, Antintalo ja Ylistalo, jotka yhdistettiin vuonna 1917 yhdeksi Ekkullan taloksi. Talon kolme torppaa itsenäistyivät 1920-luvulla ja kylään on syntynyt 1900-luvun jälkipuoliskolla hieman uutta asutusta. ==Lähteet== Luokka:Perniön kylät
Mustjärv (Orava)

Mustjärv on Virossa Võrumaalla Võrun kunnan Oravan kylässä sijaitseva järvi. Se on yksi Oravan kylässä sijaitsevasta kolmesta järvestä. == Maantietoa == Järvi on 800 metriä pitkä, 105 metriä leveä, ja sen pinta-ala on 5,5 hehtaaria. Järvi on yleensä edellä ilmoitettua vielä kapeampi. Sen syvyys on 9,2 metriä ja sen keskisyvyydeksi on saatu 3,3 metriä. Järvi sijaitsee mäntyvaltaisella metsäalueella Oravan kylän länsipuolella ja se on metsien ympäröimä. Rannoilla kiertää kapea ja hyllyvä suoreunus, joka jatkuu metsäisenä suoniittynä pitkälle laskuojan suuntaan. Järvi on autio eikä sinne tule tietä. == Luontoarvoja ja luokittelu == Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (). Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi (, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat. Järven soistuneet rannat kasvavat vedessä kelluvaa turvetta, jonka katkaisee paikoin näkyvät kalkkikivipaljastumat. Monilla rannoilla on vedealainen terassi, joka viittaisi järven vedenpinnan ollen aikaisemmin matalampi. Vedenväri on ruskea tai ruskehtavan punainen. Sen näkösyvyys on 0,5–0,9 metriä ja sekä talvisin että kesäisin sen vesi lämpötilakerrostuu. Talvella järven pinta jäätyy ja se kärsii happikadosta, mutta kesäisin vain alusveden happipitoisuus laskee. Järven vesikasvillisuus kartoitettiin kesällä 1954. Silloin löytyi 12 vesikasvilajia. Sekä kasvi- että eläinplanktonia esiintyi vähän. Järvessä elää mahdollisesti vain hauki, joka on tumman väristä ja pahan makuista. Eräät lähteet mainitsivat myös ruutanan, ahvenen ja särjen. Järven erikoinen ekosysteemi on Virossa ainutlaatuinen. Lisäksi se on kaunis järvi koivikkorantoineen ja kalkkikivirantoineen. == Vesistösuhteita == Mustjärv kuuluu Võhandu jõen valuma-alueeseen, jossa sen valuma-alueen pääuoma Rebasmäe oja on Mädajõen sivuhaara. Järvi on yksi Oravassa sijaitsevasta kolmesta järvestä . Muut kaksi ovat Solda järv ja Orava järv. Mustjärvestä alkava Kamnitsa oja on Rebasmäe ojan sivuhaara. Ojaan tule jälkeenpäin kaivettu oikaisuoja Soldan ja Orava järven välisestä ojasta. Mustjärveen on johdettu oja Solda järvestä. Kamnitsa oja yhtyy Rebasmäe ojaan kuuden kilometrin päässä ja tämä vuorostaa Mädajõkeen siitä kolmen kilometrin päästä. Viimeisen pääuoma Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Võrun kunta Luokka:Võrumaan järvet Luokka:Mädajõen valuma-alue
Vihdoin valmis

Vihdoin valmis on suomalaisen iskelmälaulaja Einin studioalbumi vuodelta 2020. Albumi on esittäjänsä neljästoista. Vihdoin valmis jatkaa Einin toista diskokautta, jonka aloitti Mä jään -albumi vuonna 2011. Vihdoin valmiin sävellyksistä kaikkiaan seitsemän julkaistiin digitaalisina suoratoistosingleinä vuosina 2017–2020. Vihdoin valmis -albumia työstivät muun muassa Aki Tykki, Janne Rintala ja Petri Somer, joka sävelsi teokset "Yhteistä aikaa" ja "Bridget Jones". Mukana oli myös tuottaja NORATURI eli Ellinoora Tuuri. Vihdoin valmis on julkaistu vain digitaalisena suoratoistona. Eini totesi albumistaan: "--- olen viimeiset kaksi vuotta opetellut uutta kevyempää laulutapaa ja se on hyvin kuultavissa tällä albumilla". Vihdoin valmiin lyriikat ilmentävät aikuisen, elämää nähneen naisen sielunelämää. "Sä ja mä" kertoo ilmeisen pitkään yhdessä eläneestä pariskunnasta, jolla on jälkikasvua. Laulun kertojaminä haikailee aikaa, jolloin pariskunta oli vasta tavannut - jolloin oli vain sinä ja minä. == Kappaleet == == Lähteet == == Aiheesta muualla == *Lapin Kansa: Yes sir, vielä polttaa – Dis­ko­ku­nin­ga­tar Eini on kier­tä­nyt Suomea 17-vuo­tiaas­ta saakka *Helsingin Sanomat: Eini on ennättänyt työskennellä Toivo Kärjenkin kanssa, mutta nyt hänen keikka­bändissään kaikki ovat alle 30-vuotiaita: ”Nuoret antavat minulle tosi paljon energiaa” Luokka:Einin albumit Luokka:Vuoden 2020 albumit
Topeliuksen koulu

Topeliuksen koulu on turkulainen noin 600 oppilaan suomenkielinen peruskoulu. Koulussa on luokat 1–9. Rakennuksessa todettiin vuonna 2020 sisäilmaongelmia, minkä vuoksi oppilaat siirrettiin väistötiloihin. Koulun rehtorina toimii Timo Himanen. == Lähteet == Luokka:Turun peruskoulut Luokka:IX kaupunginosa
Lääkekehitys

Lääkekehitys on tieteellistä tutkimustoimintaa käyttökelpoisten lääkkeiden löytämiseksi ja niiden ominaisuuksien paremmaksi tuntemiseksi. Laki ja viranomaismääräykset sääntelevät lääketutkimusta. Uuden lääkkeen kehittäminen kestää tyypillisesti ainakin 10–12 vuotta. == Historiaa == Ensimmäisenä kliinisenä lääketutkimuksena pidetään James Lindin vuonna 1747 suorittamaa koetta, jossa hän erilaisia hoitoja eri potilaille kokeilemalla totesi sitrushedelmien auttavan keripukkiin. == Lääketutkimuksen kulku == Tutkijat saattavat valita jopa kymmenentuhannen erilaisen molekyylin joukosta muutaman kymmenen tai sata molekyyliä tarkempaan tarkasteluun. Prekliinisessä eli kliinistä edeltävässä tutkimuksen vaiheessa tarkastellaan molekyylin turvallisuutta ja vaikutuksia tietokonemallinnuksella sekä in vitro, siis soluviljelmissä. Tutkimusta jatketaan eläinkokein. Ennen ihmisillä tehtäviä eli kliinisiä tutkimuksia lääketutkimus on ilmoitettava viranomaisille. Maailman terveysjärjestön mukaan kaikkien interventiotutkimusten rekisteröiminen on tieteellinen ja eettinen velvollisuus. Maailman terveysjärjestö luettelee verkkosivuillaan pääasialliset kliinisten kokeiden rekisterit. Euroopan unionissa lääketutkimukset ilmoitetaan kansalliselle viranomaiselle, esimerkiksi Suomessa Lääkealan turvallisuus- ja kehittämiskeskukselle (Fimea), jonka kautta tiedot tallennetaan EudraCT- tietokantaan. Yhdysvalloissa interventiotutkimukset rekisteröidään ClinicalTrials.gov-sivustolle. Kliininen lääketutkimus jaetaan neljään vaiheeseen eli faasiin: ; I vaihe : Lääkeainetta annetaan varovaisesti annosteltuna terveille vapaaehtoisille alustavan tiedon keräämiseksi sen vaikutuksista. Eräitä vakavien sairauksien lääkkeitä (syöpälääkkeet) ei voida testata terveillä henkilöillä niiden toksisuuden vuoksi. ; II vaihe : Lääkeainetta testataan potilaille ja pyritään etenkin selvittämään sopiva annostus. Lääkettä saatetaan verrata lumelääkkeeseen. ; III vaihe : Lääkeaineen tehoa ja turvallisuutta tutkitaan suurella potilasjoukolla, jopa tuhansilla. Jos sairauteen on olemassa vakiintunut lääkehoito, tutkittavaa lääkettä tulee eettisten standardien mukaan verrata siihen eikä lumelääkkeeseen. Kolmannen vaiheen jälkeen lääkeyritys voi hakea lääkevalmisteelle myyntilupaa. ; IV vaihe : Lääkkeen tultua markkinoille tutkitaan edelleen sen haittoja, hyötyjä ja parasta käyttöä, esimerkiksi lääkkeen pitkäaikaisvaikutuksia ja sen soveltuvuutta erityispotilasryhmille kuten monisairaille vanhuksille. == Lähteet == == Aiheesta muualla == Luokka:Farmasia Luokka:Lääketieteellinen tutkimus
Isidora Žebeljan

Isidora Žebeljan (27. syyskuuta 1967 Belgrad – 29. syyskuuta 2020) oli serbialainen säveltäjä, pianisti ja kapellimestari.Preminula Isidora Žebeljan Radio 021Komponistin Isidora Zebeljan gestorben KlassikPreminula Isidora Žebeljan posle duge i teške bolesti Danas Žebeljan opiskeli Belgradin taideyliopiston musiikin tiedekunnassa, josta sai maisterin arvon sävellyksessä opiskeltuaan Vlastimir Trajkovićin johdolla.Žebeljan, Isidora International Society for Contemporary Music Vuodesta 2012 hän oli myös World Academy of Art and Sciencen jäsen. Žebeljan saavutti menestystä Amsterdamissa vuonna 2003 kantaesitetyllä oopperallaan Zora D. Hänen teoksiaan on esitetty lähes kaikissa Euroopan maissa, Yhdysvalloissa ja Kaukoidässä. Hänen tuotantoonsa kuuluu esimerkiksi oopperoita, orkesteri- ja kamarimusiikkia sekä musiikki lukuisiin teatterinäytöksiin. Žebeljan sai useita merkittäviä palkintoja, kuten Stevan Mokranjac -palkinnon (2004) ja kolmesti teatterisävellyksistään Sterija-palkinnon. Vuonna 2014 hän sai Välimeren parlamentaarisen edustajakokouksen (PAM) palkinnon. Häneltä tilattiin Zora D -oopperan saavuttaman menestyksen vanavedessä teoksia muiden muassa Venetsian biennaaliin ja Bregenzer Festspieleen. Žebeljan sävelsi Brodsky-kvartetille, Academy of St. Martin in the Fieldsille, Wienin sinfoniaorkesterille ja monille muille kokoonpanoille. Hänen teoksiaan ovat esittäneet myös muiden muassa RAI:n kansallinen sinfoniaorkesteri, Ostravan Janáček-filharmonikot, I Solisti Veneti, Zagros Ensemble, Wiener Kammeroper, Nieuw Ensemble ja Lutosławski-kvartetti. Žebeljanin teoksia on esitetty myös ISCM:n festivaaleilla. Usein hänen teoksiaan on esittänyt Belgradin filharmoninen orkesteri, ensimmäisen kerran vuonna 1993, jolloin se kantaesitti hänen ensimmäisen sinfoniansa (Escenas Picaras).ISIDORA ŽEBELJAN 1967 – 2020 Belgrade Philharmonic Orchestra Žebeljan esitti sekä pianistina että kapellimestarina omia teoksiaan ja muiden serbialaissäveltäjien teoksia. Hän johti Dušan Radićin ja Vasilije Mokranjacin teosten kantaesityksiä. Hän esiintyi pianistina myös Brodsky-kvartetin kanssa ja perusti oman Žebeljan- orkesterinsa. Žebeljan kuoli 53-vuotiaana pitkään sairastettuaan. == Lähteet == Luokka:Serbialaiset säveltäjät Luokka:Serbialaiset pianistit Luokka:Serbialaiset kapellimestarit Luokka:Oopperasäveltäjät Luokka:Vuonna 1967 syntyneet Luokka:Vuonna 2020 kuolleet
Horten (sukunimi)

Horten on saksankielinen sukunimi, joka on muun muassa seuraavilla henkilöillä: *Reimar Horten (1915–1994), saksalainen lentäjä ja lentokonesuunnittelija *Walter Horten (1913–1998), saksalainen lentäjä ja lentokonesuunnittelija, Reimar Hortenin veli.
Reimar

Reimar on saksalainen miehen etunimi. == Tunnettuja Reimar-nimisiä == *Reimar Horten, saksalainen lentäjä ja lentokonesuunnittelija *Reimar Lüst, saksalainen tähtitieteilijä, astrofyysikko ja Euroopan avaruusjärjestön pääjohtaja 1984–1990 Luokka:Etunimet
Etelän kuningatar (televisiosarja)

Etelän kuningatar (La reina del sur) on televisioyhtiö Telemundon esittämä yhdysvaltalainen TV-sarja. Sen pääroolissa on Kate del Castillo. == Aiheesta muualla == * Viralliset kotisivut Luokka:2010-luvun yhdysvaltalaiset draamasarjat Luokka:Telemundon telenovelat
La ley del corazón

La ley del corazón on televisioyhtiö RCN Televisiónin esittämä kolumbialainen televisiosarja. Sen päärooleissa ovat Luciano D'Alessandro ja Laura Londoño. == Aiheesta muualla == * Virallinen sivusto Luokka:2010-luvun draamasarjat Luokka:Kolumbialaiset televisiosarjat Luokka:RCN Televisiónin telenovelat